Source: https://www.sss.fi/2019/02/vanhuspalvelulaki-uudistetaan-kun-luottamukseen-syntyy-saro-on-lakia-paivitettava/
Timestamp: 2019-11-22 12:47:05+00:00
Document Index: 1036724

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vanhuspalvelulaki uudistetaan – ”Nyt luottamukseen on syntynyt särö, ja lakia on päivitettävä” | SSS.fi
Vanhuspalvelulaki uudistetaan – ”Nyt luottamukseen on syntynyt särö, ja lakia on päivitettävä”
12.2.2019 | 19:38
Tänään vanhuspalveluiden tilannetta puimaan kokoontunut hyvinvoinnin ja terveyden ministeriryhmä on päättänyt aloittaa vanhuspalvelulain kokonaisvaltaisen päivitystyön.
Asiasta STT:lle kertoo perhe- ja peruspalveluministeri Annika Saarikko (kesk).
Ministeriryhmä kokoontui aiemmin tänään sosiaali- ja terveysministeri Pirkko Mattilan (sin.) johdolla.
– Päätimme, että vanhuspalvelulain päivitystyö käynnistyy asiantuntijaryhmällä, ja sen toimikausi asetettiin tämän vuoden loppuun, Saarikko kertoo.
Työryhmä tullaan asettamaan ensi viikon aikana.
”Mikään valvonta ei riitä, jos moraali ei ole kohdallaan”
Kokouksessa Valviran ylijohtaja Markus Henriksson antoi katsauksen valvonnan tilanteesta ja mahdollisista rikoskysymyksistä sekä Valviran ja poliisin yhteistyöstä.
– Kun puhutaan poliisille asti päätyvistä epäilyistä, on pohdittava oikeuskäytänteitä ja mitkä rikosnimikkeet voivat tulla kyseeseen, Saarikko muotoilee.
– Kun kyse on hankintalain alaisista asioista, on myös kilpailu- ja kuluttajavirasto tärkeä toimija valvontaviranomaisten lisäksi.
Saarikko antoi ymmärtää olevansa pettynyt siitä, että jotkut yksityisistä toimijoista eivät mitä ilmeisimmin ole olleet yhteiskunnan luottamuksen arvoisia.
– Mikään valvonta ei tule riittämään, jos palveluntuottajien moraali ei ole kohdallaan ja vastaa meidän oikeustajua, hän totesi.
– Kiteyttäisin tämän niin, että meillä on ollut lupa lähteä siitä, että palveluiden tuottajat ovat luottamuksemme arvoisia. Mikäli näin ei ole, on meidän tuotava voimakkaammat sanktiot ja enemmän valvontaa.
– Nyt luottamukseen on syntynyt särö, ja lakia on päivitettävä. Silloin pöydässä ovat myös sanktiot ja selkeämmät sääntelyt siitä, miten palveluita täytyy toteuttaa ja tuottaa.
Laatusuosituksia siirretään lakiin – valvonta ja sanktioiden antaminen helpottuvat
Uuden vanhuspalvelulain valmistelussa on mukana useita ministeriöitä ja se käsittää useita aihekokonaisuuksia.
– Lain tulee tukea ikääntymistä hyväkuntoisena, eli mukana on ennaltaehkäisyn rooli, toimintakyvyn säilyttäminen ja kotihoidon painotus, Saarikko sanoo.
– Uudessa laissa arvioidaan henkilöstömitoituksen taso ja tapa, millä se lasketaan. Siinä käydään läpi myös se, mistä osaajat löytyvät ja mikä hoidon porrastus ja palvelun tarve ovat.
Samalla on käynnistetty vanhuspalveluiden laatusuositusten uudistaminen. Nykyisten suositusten voimassaolo päättyy tämän vuoden lopussa, Saarikko sanoo.
Nykyisiä laatusuosituksia aiotaan siirtää lain tasolle, joka helpottaa hoitolaitosten valvontaa ja selkeyttää sanktioiden asettamista.
– Laatusuosituksista pyritään tekemään nykyistä konkreettisempia, jotta myös valvonta olisi tehokkaampaa.
Hallituksen lisätalousarvioon sisältyy esitys valvonnan lisäresursseista. Niitä esitetään kohdennettavaksi sekä vanhus- että vammaispalveluihin.
Uuden lain laatimisessa pyritään lisäksi parantamaan palvelutarpeen arviointia, ja purkamaan vanhuspalvelulaissa ja sosiaalihuoltolaissa olevien päällekkäisyyksiä.
– Uudistustyössä pitää kokonaisuuden kannalta olla mukana myös kotihoidon ja omaishoidon kehittäminen. On aihetta nostaa esille uudenlaiset asumisratkaisut, eli mitä voisi tulla kotihoidon ja tehostetun palveluasumisen välimaastoon, hän kertoo.
– Myös palveluiden käyttäjien eli asiakkaiden oma kokemus palveluiden laadusta on oleellinen, Saarikko muistuttaa.
Somerolaisnaisen ruumis yhä kateissa – poliisi pyytää havaintoja murhasta epäillyn liikkeistä näillä alueilla posted on 22.11.2019 | 12:27
Lumilautavalmistaja Burtonin perustaja Jake Burton Carpenter on kuollut posted on 22.11.2019 | 4:37
Helsingin poliisi tutkii konkurssiyhtiötä, josta sai alkunsa myös lahjontaepäily Salossa posted on 21.11.2019 | 18:05
Poliisi epäilee Salon kaupungin virkamiestä lahjuksen ottamisesta – työsuhde päätettiin välittömästi posted on 20.11.2019 | 12:51
Valmet Automotiven akkutuotanto käynnistyi tänään Salossa posted on 21.11.2019 | 12:08
Autoilija törmäsi rattijuopon kaatamaan valotolppaan Koskella posted on 19.11.2019 | 10:21
Onnettomuus ei enää haittaa liikennettä Hajalan kohdalla posted on 19.11.2019 | 18:14
Varsinais-Suomi aikoo tehdä oman sote-uudistuksensa posted on 18.11.2019 | 13:20
Salon kaupunginhallitus varaa rahaa Tunnin junaan – jäähallin remonttia lykätään posted on 19.11.2019 | 22:45
Yrittäjyys teki Hannu Vuorisen aamuista parempia – Yrittäjäpalkinnot on jälleen jaettu seudun ansioituneille yrittäjille posted on 17.11.2019 | 9:05
Salon väkiluku laskee, mutta palkkaa saavien määrä kasvaa posted on 16.11.2019 | 9:05
Ensimmäiset ulkomaalaiset insinööriopiskelijat aloittivat opinnot Salossa posted on 18.11.2019 | 16:05
Salon kaupungin epäillyssä lahjusjutussa liikkui rahan sijasta lahjoja – vinkki tuli konkurssipesän pesänhoitajalta posted on 21.11.2019 | 9:38
Hallinto-oikeus: Salon on tehtävä itse melumittauksia Märynummella 19 comments | posted on 15.11.2019 | 9:05
Salon seurakunta sai ison lahjoituksen 12 comments | posted on 15.11.2019 | 15:05
Salon kaupunginhallitus varaa rahaa Tunnin junaan – jäähallin remonttia lykätään 7 comments | posted on 19.11.2019 | 22:45
Poliisi epäilee Salon kaupungin virkamiestä lahjuksen ottamisesta – työsuhde päätettiin välittömästi 6 comments | posted on 20.11.2019 | 12:51
Salon väkiluku laskee, mutta palkkaa saavien määrä kasvaa 5 comments | posted on 16.11.2019 | 9:05
Salo pyrkii veturiksi miljoonien eurojen kiertotaloushankkeeseen 3 comments | posted on 19.11.2019 | 7:05
Video: Miksi naiset eivät löydä teknologia-alalle? 3 comments | posted on 20.11.2019 | 11:44
Mallu: Valmet Automotiven akkutuotanto käynnistyi tänään Salossa
MDI: Salon seurakunta sai ison lahjoituksen
Kööpä: Salon seurakunta sai ison lahjoituksen
Innostu Salosta... lahjuksilla: Poliisi epäilee Salon kaupungin virkamiestä lahjuksen ottamisesta – työsuhde päätettiin välittömästi
Jep: Salon seurakunta sai ison lahjoituksen